દિલ્હી વિધાનસભાની છેલ્લી ચૂંટણી ડિસેમ્બર-2013માં યોજાઈ હતી અને તે ચૂંટણીમાં સત્તાપક્ષ કોંગ્રેસને સત્તામાંથી ઉખાડી ફેંકી તથા મુખ્ય વિરોધ પક્ષ ભારતીય જનતા પક્ષ એટલે કે ભાજપને પણ સત્તામાં આવતા રોકી નવોદિત આમ આદમી પાર્ટી (આપ) બીજા સ્થાને રહી હતી. આમ કોઈ પણ પક્ષને બહુમતી નહોતી મળી. 70 સભ્યોની વિધાનસભામાં ભાજપને સૌથી વધુ 32 બેઠકો મળી હતી, તો આપને 28 અને કોંગ્રેસને 8 ઉપરાંત અન્યોને 2 બેઠકો જ મળી હતી. જોકે બહુમતી માટે જરૂરી 36 બેઠકોનો આંકડો કોઈને નહોતો હાસલ થયો અને આમ હવે દિલ્હી મધ્યાસત્ર ચૂંટણી 2015માંથી પસાર થવા તૈયાર છે.